C 342/252
BG
Официален вестник на Европейския съюз
6.9.2022 г.
Четвъртък, 17 февруари 2022 r.
(25)
Информацията за самоличността на учредителите и членовете на организации с нестопанска цел, които са физически лица, може да представлява чувствителна информация.
Поради това държавите членки следва да гарантират, че всички изисквания, водещи до обработването на такива лични данни, не накърняват Регламент (ЕС) 2016/679 на Европейския парламент и на Съвета (3) (Общ регламент относно защитата на данните), и по-специално член 9 от него;
(26)
Всяко лице следва да бъде свободно да решава дали да се присъедини към организация с нестопанска цел или да остане неин член, а организациите следва да могат свободно да определят своите правила за членство, при спазване единствено на принципа на недискриминация.
Членството в организация с нестопанска цел не следва да представлява основание за налагане на санкции или ограничителни мерки, освен ако основанието за тях произтича от прилагането на наказателноправни норми.
(27)
Правилата относно организациите с нестопанска цел следва да бъдат в съответствие с принципа на недискриминация.
Това включва задължението на държавите членки да гарантират, че никое лице или група лица, които желаят да създадат сдружение, няма да бъдат неоснователно облагодетелствани или поставени в неравностойно положение по отношение на друго лице или група лица.
(28)
Прилагането на правилата относно организациите с нестопанска цел следва да се извършва от регулаторни органи, които действат безпристрастно, независимо и своевременно в съответствие с правото на добра администрация.
Решенията и актовете, засягащи упражняването от организациите с нестопанска цел на техните права и задължения, следва да подлежат на независим контрол, включително съдебен контрол.
(29)
Опростяването и облекчаването на бюрокрацията и регулаторните изисквания, зачитането на самоуправлението на организациите с нестопанска цел, гарантирането, че тези изисквания не са ненужно обременяващи, рационализи­ рането на правилата за учредяване, регистриране и отписване, както и модернизирането на свързаните процедури и системи са необходими, за да се осигури благоприятна среда за дейността на организациите с нестопанска цел в целия Съюз и да се повишат прозрачността и доверието в сектора.
За тази цел в настоящата директива следва да бъдат установени общи задължения по отношение на опростяването на административните правила, както и специфични задължения по отношение на някои аспекти на регулаторната рамка.
(30)
Организациите с нестопанска цел, които допринасят за обществената полза, играят особено важна роля и поради това следва да им бъде предоставено благоприятно третиране във всички държави членки при еднакви условия.
(31)
В съответствие с принципите на необходимост и на пропорционалност на ограниченията на правото на сдружаване, забраната и разпускането на организации с нестопанска цел следва винаги да бъдат крайна мярка и никога да не са в резултат на леки нарушения, които могат да бъдат коригирани или отстранени.
(32)
Следва да се установи набор от правила за равно третиране при трансгранични преобразувания и сливания относно организациите с нестопанска цел с цел улесняване на мобилността на организациите с нестопанска цел в рамките на Съюза.
(33)
Свободата на сдружаване е основно право и въпреки че законодателството на държавите членки може да не признава сдруженията, които не са официално учредени, това не следва да засяга правото на такива сдружения да съществуват и да действат на тяхна територия.
(34)
Организациите с нестопанска цел се ползват от правото да съществуват и да развиват дейност в съответствие с Европейската конвенция за правата на човека и Хартата, дори когато регистрацията им е била произволно отказана от органите на тяхната държава членка на установяване.
(35)
Организациите с нестопанска цел следва да имат свободата да търсят, получават и използват финансови, материални и човешки ресурси, независимо дали са местни, чуждестранни или международни, за да осъществяват дейността си.
Организациите с нестопанска цел в целия Съюз съобщават за все по-труден достъп до ресурси, включително публично финансиране, и във все по-голям брой държави членки съществуват опасения по отношение на пропорционалността на строгите правила, които се приемат относно достъпа на организациите с нестопанска цел до чуждестранно финансиране.
Благотворителните организации съобщават и за трудности при предоставянето в някои случаи на дарения или безвъзмездни средства.
Поради това е необходимо да се установят принципи и стандарти относно
(3)
Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (ОВ L 119, 4.5.2016 г., стр. 1).